ملی ژیمناستیکچی فرهاد آری‌جان توکیو ۲۰۲۰ده پارالل بار‌دا برنز مدال قازاندی و تورکیه‌یه ژیمناستیک تاریخین‌ده ایلک المپییک مدالینی گتیردی.
ژاپونون باشکندی توکیودا گئچیریله‌ن ۳۲.جی یای المپیک اویونلارین‌دا آرتیستیک ژیمناستیکده سون گون فینال یاریشلاری گئچیریلدی.
پارالل باردا فینال‌دا یاریشان فرهاد آری‌جان بیرینجی سیرادا چیخیش ائتدی و ۱۵.۶۳۳ پوئن توپلادی.
فرهاد آری‌جان بو پوئنله ۸ ایدمان‌چی آراسین‌دا ۳.جو اولدو و برنز مدال قازاندی.
بو اوغور تورک ژیمناستیک تاریخین‌ده ایلک مدال اولاراق تاریخه گئچدی.
چین‌دن ژینگیوان زوو ۱۶.۲۳۳ پوئنله قیزیل، آلمان لوکاس داوسر ۱۵.۷۰۰ پوئنله گوموش مدالا صاحب اولدو.
